Na osnovu člana 64. stav (2) i člana 104. stav (3) Zakona o strancima („Službeni glasnik BiH“, broj 88/15) i člana 17. Zakona o Vijeću ministara Bosne i Hecegovine („Službeni glasnik BiH“, br. 30/03, 42/03, 81/06, 76/07, 81/07, 94/07 i 24/08), na prijedlog Ministarstva civilnih poslova Bosne i Hercegovine, Vijeće ministara Bosne i Hercegovine, na 159. sjednici, održanoj 22. novembra 2018. godine, donijelo je

**ODLUKU**

**O UTVRĐIVANJU GODIŠNJE KVOTE RADNIH DOZVOLA**

**ZA ZAPOŠLJAVANJE STRANACA U BOSNI I HERCEGOVINI**

**ZA 2019. GODINU**

**Član 1.**

(Godišnja kvota radnih dozvola)

1. Ukupna godišnja kvota radnih dozvola za produženje i novo zapošljavanje stranaca u Bosni i Hercegovini u 2019. godini iznosi 1.570 radnih dozvola, od čega se na Federaciju Bosne i Hercegovine (u daljem tekstu: Federacija BiH) odnosi 880 radnih dozvola, Republiku Srpsku 600 radnih dozvola i Brčko Distrikt Bosne i Hercegovine (u daljem tekstu: Brčko Distrikt) 90 radnih dozvola.
2. Uvažavajući stanje na tržištu rada u Bosni i Hercegovini za 2019. godinu se ne utvrđuje broj radnih dozvola koje se mogu izdati za sezonsko zapošljavanje u Bosni i Hercegovini.

**Član 2.**

(Broj radnih dozvola za produženje izdatih radnih dozvola)

Broj radnih dozvola koje se mogu izdati za produženje već izdatih radnih dozvola iznosi 975 radnih dozvola, od toga za Federaciju BiH 535 radnih dozvola, za Republiku Srpsku 400 radnih dozvola i Brčko Distrikt 40 radnih dozvola.

**Član 3.**

(Broj radnih dozvola za novo zapošljavanje)

Broj radnih dozvola koje se mogu izdati za novo zapošljavanje stranaca u Bosni i Hercegovini iznosi 595 radnih dozvola, od čega za Federaciju BiH 345 radnih dozvola, za Republiku Srpsku 200 radnih dozvola i za Brčko Distrikt 50 radnih dozvola, i to kako slijedi po djelatnostima:

|  |  |  |  |  |
| --- | --- | --- | --- | --- |
| **DJELATNOST** | **BOSNA I HERCEGOVINA** | FEDERACIJA BIH | REPUBLIKA SRPSKA | BRČKO DISTRIKT BIH |
| **A** | POLJOPRIVREDA, ŠUMARSTVO I RIBOLOV | **17** | 10 | 3 | 4 |
| **B** | VAĐENJE RUDA I KAMENA | **11** | 5 | 6 | 0 |
| **C** | PRERAĐIVAČKA INDUSTRIJA | **132** | 80 | 45 | 7 |
| **D** | PROIZVODNJA I SNABDIJEVANJE ELEKTRIČNOM ENERGIJOM, PLINOM, PAROM I KLIMATIZACIJOM | **7** | 5 | 2 | 0 |
| **E** | SNABDIJEVANJE VODOM, UKLANJANJE OTPADNIH VODA, UPRAVLJANJE OTPADOM, TE DJELATNOSTI SANACIJE OKOLIŠA | **9** | 5 | 4 | 0 |
| **F** | GRAĐEVINARSTVO | **78** | 20 | 53 | 5 |
| **G** | TRGOVINA NA VELIKO I NA MALO, POPRAVAK MOTORNIH VOZILA I MOTOCIKLA | **86** | 60 | 16 | 10 |
| **H** | PRIJEVOZ, SKLADIŠTENJE I VEZE | **22** | 10 | 2 | 10 |
| **I** | DJELATNOSTI PRUŽANJA SMJEŠTAJA, TE PRIPREME I USLUŽIVANJA HRANE (HOTELIJERSTVO I UGOSTITELJSTVO) | **71** | 30 | 38 | 3 |
| **J** | INFORMACIJE I KOMUNIKACIJE | **13** | 10 | 3 | 0 |
| **K** | FINANSIJSKE DJELATNOSTI I DJELATNOSTI OSIGURANJA | **10** | 5 | 3 | 2 |
| **L** | POSLOVANJE NEKRETNINAMA | **21** | 20 | 1 | 0 |
| **M** | STRUČNE, NAUČNE I TEHNIČKE DJELATNOSTI | **16** | 10 | 6 | 0 |
| **N** | ADMINISTRATIVNE I POMOĆNE USLUŽNE DJELATNOSTI | **9** | 5 | 4 | 0 |
| **O** | JAVNA UPRAVA I ODBRANA; OBAVEZNO SOCIJALNO OSIGURANJE | **5** | 5 | 0 | 0 |
| **P** | OBRAZOVANJE | **5** | 5 | 0 | 0 |
| **Q** | DJELATNOSTI ZDRAVSTVENE I SOCIJALNE ZAŠTITE | **16** | 5 | 7 | 4 |
| **R** | UMJETNOST, ZABAVA I REKREACIJA | **10** | 5 | 5 | 0 |
| **S** | OSTALE USLUŽNE DJELATNOSTI | **47** | 40 | 2 | 5 |
| **T** | DJELATNOSTI DOMAĆINSTAVA | **5** | 5 | 0 | 0 |
| **U** | DJELATNOSTI IZVANTERITORIJALNIH ORGANIZACIJA I ORGANA | **5** | 5 | 0 | 0 |
| **UKUPNO:** | **595** | 345 | 200 | 50 |

**Član 4.**

(Potrebe za zapošljavanjem stranaca po zanimanjima)

U skladu sa članom 3. ove odluke definiraju se potrebe za novim zapošljavanjem stranaca po djelatnostima za 2019. godinu kako slijedi:

|  |  |  |  |  |
| --- | --- | --- | --- | --- |
|   | **BOSNA I HERCEGOVINA** | **FEDERACIJA BIH** | **REPUBLIKA SRPSKA** | **BRČKO DISTRIKT BIH** |
|  |
| **UKUPNO:** | **595** | **345** | **200** | **50** |
|
|
| **DJELATNOST** | **POLJOPRIVREDA, ŠUMARSTVO I RIBOLOV** |
| **NAZIV ZANIMANJA** | poljoprivredni tehničar; ratar; voćar; vinogradar; stočar; peradar; šumari i ugljari; lovac; ribar; uzgajivač ribe i školjki; tehničar za biotehnologiju i ostala srodna zanimanja | poljoprivredni tehničar; ratar; voćar; vinogradar; stočar; peradar; šumari i ugljari; lovac; ribar; uzgajivač ribe i školjki i ostala srodna zanimanja | tehničar za biotehnologiju | poljoprivredni tehničar; ratar; voćar i ostala srodna zanimanja |
| **UKUPNO:**  | **17** | 10 | 3 | 4 |
| **DJELATNOST** | **VAĐENJE RUDA I KAMENA** |
| **NAZIV ZANIMANJA** | rudari; mineri; klesari; rukovaoci rudarskim postrojenjima i uređajima; kopači; VKV operater električne pile; rudarski tehnolog i ostala srodna zanimanja | rudari; mineri; klesari; rukovaoci rudarskim postrojenjima i uređajima; rudarski tehnolog i ostala srodna zanimanja | osposobljen za KV rudara;VKV kopač;VKV operater električne pile |  |
| **UKUPNO:**  | **11** | 5 | 6 | 0 |
| **DJELATNOST** | **PRERAĐIVAČKA INDUSTRIJA** |
| **NAZIV ZANIMANJA** | mesari i srodna zanimanja; pekari; slastičari i srodna zanimanja; proizvođači mliječnih proizvoda; prerađivači voća, povrća i srodna zanimanja; ocjenjivači i kušač hrane i pića i prerađivači duhana; elektroničar; industrijski tehničar; mašinski tehničar;mehatroničar za mašinsku i proizvodnu tehnologiju;metalostrugar;mesarski tehnolog; proizvođač furnira i drvenih ploča; tehničar za protivgradne sisteme; tkač; tehnolog drveta;izrađivač lisnatog tijesta; ing. svih profila; elektromehaničar; mašinobravar; tehnolog; dizajner; grafičar; direktor i izvršni direktor | mesari i srodna zanimanja; pekari; slastičari i srodna zanimanja; proizvođači mliječnih proizvoda; prerađivači voća, povrća i srodna zanimanja; ocjenjivači i kušači hrane i pića i prerađivači duhana | elektroničar; industrijski tehničar; mašinski tehničar;mehatroničar za mašinsku i proizvodnu tehnologiju;metalostrugar;mesarski tehnolog; proizvođač furnira i drvenih ploča; tehničar za protivgradne sisteme; tkač; industrijski tehničar; pekar; slastičar; tehnolog drveta;izrađivač lisnatog tijesta | ing. svih profila; tehničar; elektromehaničar; mašinobravar; tehnolog; PK pekar; KV pekar; slastičar i srodna zanimanja; dizajner; grafičar; direktor i izvršni direktor |
| **UKUPNO:**  | **132** | 80 | 45 | 7 |
| **DJELATNOST** | **PROIZVODNJA I SNABDIJEVANJE ELEKTRIČNOM ENERGIJOM, PLINOM, PAROM I KLIMATIZACIJOM** |
| **NAZIV ZANIMANJA** | rukovaoci postrojenjima za proizvodnju i pretvaranje energije; rukovaoci parnim mašinama i napravama i srodna zanimanja; rukovaoci postrojenjima za sagorijevanje, vodosnabdijevanje kompresorskim stanicama i postrojenjima za prečišćavanje vode i klimatizaciju; monter centralnog grijanja; elektromonter; ostala srodna zanimanja; mašinski tehničar- profesionalni nastavnik | rukovaoci postrojenjima za proizvodnju i pretvaranje energije; rukovaoci parnim mašinama i napravama i srodna zanimanja; rukovaoci postrojenjima za sagorijevanje, vodosnabdijevanje kompresorskim stanicama i postrojenjima za prečišćavanje vode i klimatizaciju  | mašinski tehničar- profesionalni nastavnik; monter centralnog grijanja |  |
| **UKUPNO:**  | **7** | 5 | 2 | 0 |
| **DJELATNOST** | **SNABDIJEVANJE VODOM, UKLANJANJE OTPADNIH VODA, UPRAVLJANJE OTPADOM TE DJELATNOSTI SANACIJE OKOLIŠA** |
| **NAZIV ZANIMANJA** | zanimanja iz oblasti hidrogeologije, geološki tehničar; hidrološki tehničar; geofizičar; statističar; vodoinstalater; elektromonter; radnici na odvoženju otpada; serviser i ostala srodna zanimanja; tehničar za reciklažu;tehničar za kontrolu životne sredine | zanimanja iz oblasti hidrogeologije, geološki tehničar; hidrološki tehničar; geofizičar; statističar; vodoinstalater; elektromonter; radnici na odvoženju otpada; serviser i ostala srodna zanimanja | tehničar za reciklažu;tehničar za kontrolu životne sredine |  |
| **UKUPNO:**  | **9** | 5 | 4 | 0 |
| **DJELATNOST** | **GRAĐEVINARSTVO** |
| **NAZIV ZANIMANJA** | građevinski inženjer; građevinski tehničar; tesar; zidar; moler; fasader; izolater; betonirac; keramičar; rukovaoci građevinskom mehanizacijom; armirač; deficitarna i ostala srodna zanimanja; arhitektonski tehničar;autoelektričar;bravar;bravar-odsjek plastičar;elektroničar za mreže;elektroinstalater;elektroničar elektronike;elektroničar energetike;elektroničar-elektroinstalater;elektroničar-pogonski električar;mehaničar telekominikacije;metaloglodač;metalostrugar;elektromonter;zavarivač;zidar- fasader;geodetski tehničar;zidar- specijalist;KV izvođač gipsanih radova;vodoinstalater; inženjer informatike; direktori i izvršni direktori privrednih društava | građevinski inženjer; građevinski tehničar; tesar; zidar; moler; fasader; izolater; betonirac; keramičar; rukovaoci građevinskom mehanizacijom; armirač; deficitarna i ostala srodna zanimanja | arhitektonski tehničar;autoelektričar;bravar;bravar-odsjek plastičar;elektroničar za mreže;elektroinstalater;elektroničar elektronike;elektroničar energetike;elektroničar-elektroinstalater;elektroničar-pogonski električar;mehaničar telekominikacije;metaloglodač;metalostrugar;elektromonter;zavarivač;zidar- fasader;geodetski tehničar;zidar- specijalist;KV izvođač gipsanih radova;vodoinstalater | građevinski inženjer; inženjer informatike; građevinski tehničar; tesar; zidar; zavarivač; armirač; betonirac; keramičar i druga deficitarna građevinska zanimanja; direktori i izvršni direktori privrednih društava |
| **UKUPNO:**  | **78** | 20 | 53 | 5 |
| **DJELATNOST** | **TRGOVINA NA VELIKO I NA MALO, POPRAVAK MOTORNIH VOZILA I MOTOCIKLA** |
| **NAZIV ZANIMANJA** | trgovački zastupnik; komercijalista; trgovac; trgovački posrednik; stručnjak za poznavanje roba i organizacije;vozač-mehaničar;trgovac-smjer marketing; VKV vozač; mašinski tehničar-motornih vozila; direktor i izvršni direktori i druga srodna zanimanja | trgovački zastupnik; komercijalista; trgovac; trgovački posrednik; direktor i izvršni direktor | stručnjak za poznavanje roba i organizacije;vozač-mehaničar;trgovac-smjer marketing; VKV vozač; mašinski tehničar-motornih vozila | trgovački zastupnik; komercijalista; trgovac; direktori i izvršni direktori i druga srodna zanimanja |
| **UKUPNO:** | **86** | 60 | 16 | 10 |
| **DJELATNOST** | **PRIJEVOZ, SKLADIŠTENJE I VEZE** |
| **NAZIV ZANIMANJA** | direktori i izvršni direktori; tehničar elektrotehnike i komunikacija; vozač u međunarodnom saobraćaju; inženjer prometa i komunikacija; saobraćajni tehničar; tehničar za sigurnost vazdušnog saobraćaja i ostala srodna zanimanja; KV automehaničar-KV vozač;tehničar drumskog saobraćaja; kapetan unutrašnje plovidbe i druga srodna zanimanja | direktori i izvršni direktori; tehničar elektrotehnike i komunikacija; vozač u međunarodnom saobraćaju; inženjer prometa i komunikacija; saobraćajni tehničar; tehničar za sigurnost vazdušnog saobraćaja i ostala srodna zanimanja | KV automehaničar-KV vozač;tehničar drumskog saobraćaja | tehničar elektrotehnike i komunikacija i druga srodna zanimanja; kapetan unutrašnje plovidbe i druga srodna zanimanja |
| **UKUPNO:**  | **22** | 10 | 2 | 10 |
| **DJELATNOST** |  **DJELATNOSTI PRUŽANJA SMJEŠTAJA, TE PRIPREME I USLUŽIVANJA HRANE (HOTELIJERSTVO I UGOSTITELJSTVO)** |
| **NAZIV ZANIMANJA** | hotelski menadžer; poslovođa; kuhar nacionalne kuhinje; konobar; ocjenjivač i kušač hrane i pića; turistički vodič-animator, pratilac putnika i druga srodna zanimanja; kuharski tehnolog;kulinarski tehničar;KV pekar; kuhar specijaliteta;VKV-kuhar specijalista | hotelski menadžer; poslovođa; kuhar nacionalne kuhinje; konobar; ocjenjivač i kušaoc hrane i pića; turistički vodič-animator, pratilac putnika i druga srodna zanimanja  | kuharski tehnolog;kulinarski tehničar;KV pekar; kuhar specijaliteta;VKV-kuhar specijalista | turistički vodič; kuhar nacionalne kuhinje; konobar i druga srodna zanimanja |
| **UKUPNO:**  | **71** | 30 | 38 | 3 |
| **DJELATNOST** | **INFORMACIJE I KOMUNIKACIJE** |
| **NAZIV ZANIMANJA** | projektanti računarskih sistema; sistem inženjeri i programeri; ostali računarski stručnjaci; IT tehničari; administratori; tehničar računarske opreme;tehničar-telekomunikacije; tehničar komunikacije i signalnih uređaja | projektanti računarskih sistema; sistem inženjeri i programeri; ostali računarski stručnjaci; IT tehničari; administratori | tehničar računarske opreme;tehničar- telekomunikacije; tehničar komunikacije i signalnih uređaja |  |
| **UKUPNO:**  | **13** | 10 | 3 | 0 |
| **DJELATNOST** | **FINANSIJSKE DJELATNOSTI I DJELATNOSTI OSIGURANJA**  |
| **NAZIV ZANIMANJA** | ekonomista; finansijski knjigovođa; komercijalista;knjigovođa-računovodstveni poslovi; zastupnik osiguranja i ostala srodna zanimanja | ekonomista; finansijski knjigovođa; zastupnik osiguranja i ostala srodna zanimanja | komercijalista;knjigovođa-računovodstveni poslovi | ekonomista; zastupnik osiguranja i ostala srodna zanimanja |
| **UKUPNO:**  | **10** | 5 | 3 | 2 |
| **DJELATNOST** | **POSLOVANJE NEKRETNINAMA** |
| **NAZIV ZANIMANJA** | agent prodaje; administrativni tehničar-specijaliziran za promet nekretnina; konsultant-savjetnik i ostala srodna zanimanja | agent prodaje; konsultant-savjetnik i ostala srodna zanimanja | administrativni tehničar- specijaliziran za promet nekretnina |  |
| **UKUPNO:**  | **21** | 20 | 1 | 0 |
| **DJELATNOST** | **STRUČNE, NAUČNE I TEHNIČKE DJELATNOSTI** |
| **NAZIV ZANIMANJA** | tehničar; administrator; mehaničar kancelarijskih mašina;pomorski nautičar;termo-energetski tehničar;mehaničar alatnih mašina-specijalista;monter suhe gradnje | tehničar; administrator | mehaničar kancelarijskih mašina;pomorski nautičar;termo-energetski tehničar;mehaničar alatnih mašina-specijalista;monter suve gradnje |  |
| **UKUPNO:**  | **16** | 10 | 6 | 0 |
| **DJELATNOST** | **ADMINISTRATIVNE I POMOĆNE USLUŽNE DJELATNOSTI** |
| **NAZIV ZANIMANJA** | administrativni radnik; KV- tehnički crtač;tehničar grafičke obrade | administrativni radnik | KV-tehnički crtač;tehničar grafičke obrade |  |
| **UKUPNO:**  | **9** | 5 | 4 | 0 |
| **DJELATNOST** | **JAVNA UPRAVA I ODBRANA, OBAVEZNO SOCIJALNO OSIGURANJE** |
| **NAZIV ZANIMANJA** | referent za socijalnu zaštitu; referent za dozvole i isprave; matičari i ostali referenti drugdje nerazvrstani; administrativni saradnici; tehničari; kontrolori i operatori | referent za socijalnu zaštitu; referent za dozvole i isprave; matičari i ostali referenti drugdje nerazvrstani; administrativni saradnici; tehničari; kontrolori i operatori |  |  |
| **UKUPNO:**  | **5** | 5 | 0 | 0 |
| **DJELATNOST** | **OBRAZOVANJE** |
| **NAZIV ZANIMANJA** | nastavnici deficitarnih zanimanja; nastavnici muzičkih instrumenata; učitelj vjeronauke; odgojitelj predškolske djece | nastavnici deficitarnih zanimanja; nastavnici muzičkih instrumenata; učitelj vjeronauke; odgojitelj predškolske djece |  |  |
| **UKUPNO:**  | **5** | 5 | 0 | 0 |
| **DJELATNOST** | **DJELATNOSTI ZDRAVSTVENE I SOCIJALNE ZAŠTITA** |
| **NAZIV ZANIMANJA** | medicinski asistenti; sanitarni tehničari; dijetetičari; optometričari i optičari; zubni tehničari; fizioterapeuti; veterinarski tehničari; farmaceutski tehničari; zdravstveni terapeuti; laborant; farmaceut; medicinski asistent; socijalni radnik; stomatološka sestra;medicinska sestra-biohemičar; veterinarski tehničar;tehničar-biomedicine;medicinski tehničar svih profila;odgojitelj školske i predškolske djece i ostala srodna zanimanja | medicinski asistenti; sanitarni tehničari; dijetetičari; optometričari i optičari; zubni tehničari; fizioterapeuti; veterinarski tehničari; farmaceutski tehničari; zdravstveni terapeuti; laborant; farmaceut; medicinski asistent; socijalni radnik; odgojitelj školske i predškolske djece i ostala srodna zanimanja | stomatološka sestra;medicinska sestra-biohemičar;laborant;veterinarski tehničar;tehničar-biomedicine;fizioterapeut | farmaceut; socijalni radnik; odgojitelj školske i predškolske djece; medicinski tehničar svih profila |
| **UKUPNO:**  | **16** | 5 | 7 | 4 |
| **DJELATNOST** | **UMJETNOST, ZABAVA I REKREACIJA** |
| **NAZIV ZANIMANJA** | direktori; režiseri; glumci i srodna zanimanja; dramski, baletni i orkestralni umjetnici; operni pjevači; muzičari; koreografi i plesači; zabavljači i sportisti i srodna zanimanja; arhivisti; muzejski stručnjaci; konzervatori i slična zanimanja; nogometaš;zootehničar;odbojkaš; koreograf | direktori; režiseri; glumci i srodna zanimanja; dramski, baletni i orkestralni umjetnici; operni pjevači; muzičari; koreografi i plesači; zabavljači i sportisti i srodna zanimanja; arhivisti; muzejski stručnjaci; konzervatori i slična zanimanja | nogometaš;zootehničar;odbojkaš; koreograf |  |
| **UKUPNO:** | **10** | 5 | 5 | 0 |
| **DJELATNOST** | **OSTALE USLUŽNE DJELATNOSTI** |
| **NAZIV ZANIMANJA** | uslužna i trgovačka zanimanja-pratioci putnika; stjuardese; kondukteri; vodiči putnika; pekari; slastičari; samostalno obavljanje zanatskih i uslužnih djelatnosti; koordinatori; šefovi projekta; konfekcijski krojač;trgovac u maloprodaji i veleprodaji; zanatlija; kuhar nacionalne kuhinje; turistički vodič-animator, pratilac putnika; direktori i izvršni direktori privrednih društava; druga srodna zanimanja | uslužna i trgovačka zanimanja-pratioci putnika; stjuardese; kondukteri; vodiči putnika; pekari; slastičari; samostalno obavljanje zanatskih i uslužnih djelatnosti; koordinatori; šefovi projekta | konfekcijski krojač;trgovac u maloprodaji i veleprodaji | zanatlija; kuhar nacionalne kuhinje; turistički vodič-animator, pratilac putnika; direktori i izvršni direktori privrednih društava; druga srodna zanimanja |
| **UKUPNO:**  | **47** | 40 | 2 | 5 |
| **DJELATNOST** | **DJELATNOSTI DOMAĆINSTAVA** |
| **NAZIV ZANIMANJA** | domar; batler; njegovatelj; SOS majka | domar; batler; njegovatelj; SOS majka |  |  |
| **UKUPNO:**  | **5** | 5 | 0 | 0 |
| **DJELATNOST** | **DJELATNOSTI IZVANTERITORIJALNIH ORGANIZACIJA I ORGANA** |
| **NAZIV ZANIMANJA** | koordinatori; stručni saradnici; šefovi projekata | koordinatori; stručni saradnici; šefovi projekata  |  |  |
| **UKUPNO:**  | **5** | 5 | 0 | 0 |

**Član 5.**

(Dozvoljena odstupanja)

Dozvoljena su određena odstupanja od utvrđenog broja radnih dozvola za novo zapošljavanje po pojedinačnim djelatnostima s tim da se ne pređe ukupan broj radnih dozvola prema teritorijalnoj raspodjeli kako je utvrđeno članom 3. ove odluke.

**Član 6.**

(Podaci o izdatim radnim dozvolama, izvještaji i analiza)

(1) Organi nadležni za izdavanje radnih dozvola strancima će jednom u tri mjeseca dostaviti podatke o izdatim radnim dozvolama Agenciji za rad i zapošljavanje Bosne i Hercegovine radi upoređivanja sa Pregledom potreba za zapošljavanjem stranaca po djelatnostima i zanimanjima za 2019. godinu, iz člana 4. ove odluke.

(2) Na osnovu prikupljenih podataka o broju produženih i izdatih radnih dozvola strancima Agencija za rad i zapošljavanje Bosne i Hercegovine dostavlja Ministarstvu civilnih poslova Bosne i Hercegovine kvartalne izvještaje najkasnije mjesec dana po isteku kvartala, a nacrt godišnjeg izvještaja i analize realizacije ove odluke u vezi zadovoljavanja potreba i praćenja tržišta rada u Bosni i Hercegovini najkasnije do 30. aprila 2020. godine.

(3) Ministarstvo civilnih poslova Bosne i Hercegovine prijedlog godišnjeg izvještaja i analize realizacije ove odluke upućuje Vijeću ministara Bosne i Hercegovine na usvajanje.

**Član 7.**

(Izdavanje radnih dozvola u drugim slučajevima)

Nezavisno od godišnje kvote radnih dozvola za zapošljavanje stranaca u Bosni i Hercegovini utvrđene ovom odlukom, radne dozvole se mogu izdati i u slučajevima propisanim članom 65. Zakona o strancima.

**Član 8.**

(Stupanje na snagu)

Ova odluka stupa na snagu danom donošenja i objavljuje se u „Službenom glasniku BiH“.

 VM broj \_\_\_\_\_\_\_\_\_\_\_\_\_\_/18 Predsjedavajući

22. novembra 2018. godine Vijeća ministara BiH

 Sarajevo Dr. Denis Zvizdić